open-index/open-wikipedia-markdown huggingface dataset:
סנדש ג'הינגאן

**סנדש ג'הינגאן** (בהינדי: **संदेश झिंगन**; נולד ב-21 ביולי 1993) הוא כדורגלן הודי המשחק בעמדת הבלם בגואה.

## קריירת מועדונים
ג'הינגאן, התחיל את הקריירה שלו בקבוצת הכדורגל של תיכון סנט סטפן. בנוסף זכה עם נבחרת הנוער של צ'אנדיגאר בגביע רוי. בנובמבר  חתם ביונייטד סיקים בה שיחק שנתיים. ב-6 באוקטובר 2012 ערך את הופעת הבכורה שלו בקבוצה במשחק הליגה נגד סלגוקאר.

לאחר עונת  חתם במומבאי מהסופר ליג ההודי שעתידה הייתה להתחיל את עונתה הראשונה בסיום השנה. ב-7 בדצמבר 2013 ערך את הופעת הבכורה שלו בקבוצה בניצחון 1-2 נגד פונה. שבוע לאחר מכן הורחק בתיקו 1-1 נגד רנגדג'יד יונייטד.

ב-22 ביולי 2014 נבחר בסיבוב השני של דראפט ה-ISL על ידי קרלה בלסטרס. בסיום העונה נבחר לשחקן העולה של השנה. ב-8 בפברואר 2015 חתם בספורטינג גואה. בסיום העונה חזר לקרלה והפך לשחקן המרוויח בקבוצת עם שכר המוערך בכ-10 מיליון דולר.

ב-4 במרץ 2016 הושאל לשיבאג'יאנס מהליגה הראשונה. עונה לאחר מכן חזר לקרלה.

ב-12 בינואר 2017 הושאל לבנגלור. ב-14 במרץ 2017 רשם את הופעת הבכורה שלו בזירה היבשתית במשחק נגד מוהון בגאן במסגרת גביע ה-AFC. ב-21 במאי 2020 עזב את קרלה. הנהלת הקבוצה החליטה שאף שחקן לא ילבש את החולצה 21, אותה לבש ג'הינגאן. אולם באפריל  חזרה בה הנהלת קרלה מההודעה לאחר שג'הינגאן התבטא נגד המועדון.

ב-26 בספטמבר 2020 חתם לחמש שנים במוהון בגאן.

ב-18 באוגוסט 2021 חתם לעונה אחת בשיבניק מליגת העל הקרואטית, והפך לכדורגלן ההודי הראשון שמשחק בקרואטיה. זמן קצר לאחר החתימה נפצע וגם לאחר שהחלים לא קיבל דקות משחק.

בינואר  חזר למוהון בגאן עד לסיום העונה.

ב-14 באוגוסט 2022 חתם בבנגלור עד לסיום העונה.

ביוני  ג'הינגאן חתם לשלוש שנים בגואה.

## קריירה בינלאומית
ב-12 במרץ 2015 ג'הינגאן ערך את הופעת הבכורה שלו בנבחרת הודו בניצחון 0-2 נגד  במסגרת מוקדמות מונדיאל 2018. ב-29 במרץ 2016 הבקיע את שער הבכורה שלו בנבחרת בהפסד 2-1 ל.

בצמד משחקי הידידות נגד  ו שנערכו באוגוסט  שימש כקפטן הנבחרת בעקבות היעדרותו של הקפטן סוניל צה'טרי.

היה שותף לזכייה של הנבחרת פעמיים בגביע הבין-יבשתי, ופעם אחת בגביע דרום אסיה וגביע שלושת האומות.

## תארים
; יונייטד סיקים
*הליגה ההודית השנייה: 

; בנגלור
*גביע הפדרציה: 
*גביע דוראנד: 

; נבחרת הודו
*גביע דרום אסיה: 
*גביע שלושת האומות: 
*הגביע הבין-יבשתי (הודו): , 

; אישיים
*השחקן המתפתח של השנה: 
*השחקן המתפתח של השנה של ההתאחדות לכדורגל בהודו: 
*שחקן העונה בליגת העל ההודית: 
*גיבור הגביע הבין-יבשתי: 
*נבחרת העונה בליגת העל ההודית: 

## קישורים חיצוניים

קטגוריה:כדורגלנים הודים
קטגוריה:בלמי כדורגל
קטגוריה:מגני כדורגל הודים
קטגוריה:כדורגלני קרלה בלסטרס
קטגוריה:כדורגלני בנגלור
קטגוריה:כדורגלני שיבניק
קטגוריה:כדורגלני גואה
קטגוריה:כדורגלני נבחרת הודו
קטגוריה:ספורטאים זרים בקרואטיה
קטגוריה:הודים שנולדו ב-1993
הוורד והירבוז

**הוורד והירבוז** הוא אחד ממשלי איזופוס, מספר 369 בסיווג פרי. הוא מנוגד למשלי צמחים אחרים, שבהם הגיבורים מתווכחים זה עם זה בגאווה: במשל הזה, הירבוז הצנוע משבח את הוורד על יופיו ומקבל תשובה, באותה הצניעות, שחייו של הוורד קצרים בעוד שהירבוז היא בעל חיי נצח.

מוסר ההשכל של המשל הוא שיופי אינו דבר שנמשך, ושלתנאי חיים מעוררי קנאה יש לעיתים קרובות גם צד שלילי.

בתקופה הקלאסית היו רק גרסאות יווניות של הסיפור והוא התפשט למערב אירופה בתקופה מאוחרת יחסית.

המחשה מוזיקלית אמריקאית של המשל מופיעה כקטע מתוך "משלים לאבוב ולפסנתר" מאת ליז נדלה.

בעברית נקרא המשל, בתרגומו של שלמה שפאן, "הורד ופרח האלמוות".

## הערות שוליים

הוורד והירבוז
נשיא איי מרשל

**נשיא הרפובליקה של איי מרשל** (במרשלית: **Būreejtōn in M̧ajeļ**, באנגלית: **President of the Marshall Islands**) הוא ראש המדינה של איי מרשל. על פי החוקה, הנשיא נבחר על ידי  מבין חברי הבית בהצבעה חשאית ישיבה הראשונה לאחר הבחירות הכלליות. הנשיא עומד בראש הממשלה וממנה את חברי הקבינט מתוך בית המחוקקים.

 נבחר לנשיא הראשון של הרפובליקה עם עצמאותה ב-1979. לאחר מכן, הוא נבחר מחדש לכהונות של ארבע שנים ב-1983, 1987, 1991 ו-1996. לאחר מותו, בן דודו  זכה בבחירות מיוחדות ב-1997. , שנבחר ונכנס לתפקיד בינואר 2016, הוחלף על ידי הילדה היינה שבוע לאחר מכן. הנשיא דייוויד קבואה, הוא בנו של אמאטה קבואה. הנשיאה הנוכחית של איי מרשל היא הילדה היינה.

## רשימת הנשיאים

## הערות שוליים

*
אברהרד שראדר

**אֶבֶּרְהַרְד שְׁרַאדֶר** (בגרמנית: **Eberhard Schrader**; ) היה חוקר תנ"ך גרמני ומזרחן שייסד את לימודי האשורולוגיה בגרמניה.

## קורות חיים
שראדר נולד בבראונשוויג ב-1836. הוא למד באוניברסיטת גטינגן, שם הצטרף לאחוות הסטודנטים הפרוגרסיבית הרציניה גטינגן (Hercynia Göttingen) ב-1856, כתלמידו של היינריך אוולד. ב-1858 קיבל את הדוקטורט שלו בשפות אתיופיות. ב-1863 הפך לפרופסור לתאולוגיה באוניברסיטת ציריך.

לאחר שכיהן כפרופסור באוניברסיטאות  (1870) וינה (1873), הוא התמנה לפרופסור לשפות שמיות באוניברסיטת פרידריך וילהלם בברלין ב-1875. באותה שנה, הוא נבחר כחבר מן המניין ב. בדצמבר 1874, הוא הצטרף ל. אחד מתלמידיו היה לזרוס גולדשמידט.

אף על פי שפנה תחילה לביקורת המקרא והוציא לאור את המהדורה השמינית של הספר "Einleitung in das Alte Testament" ("מבוא לברית הישנה") מאת וילהלם מרטין לברכט דה וטה, הישגיו העיקריים היו בתחום האשורולוגיה, שבה היה חלוץ בגרמניה ורכש מוניטין בינלאומי. עיקר פעילותו הייתה בחקר כתובות מלכי אשור והגאוגרפיה ההיסטורית של המזרח הקדום. ספריו "Die assyrisch-babylonischen Keilinschriften" ("כתובות בכתב־יתדות אשוריות-בבליות"), "Die Keilinschriften und das Alte Testament" ("כתובות בכתב־היתדות והברית הישנה"), "Die Höllenfahrt der Istar" ("מסע אשתר לשאול") ו-"Keilinschriften und Geschichtsforschung" (כתובות בכתב־היתדות והמחקר ההיסטורי") היו מאבני הבניין של מדע זה. הוא יסד והוציא לאור יחד עם חוקרים אחרים את כתב העת "Keilinschriftliche Bibliothek" ("ספרייה של כתובות בכתב־היתדות"), שבמסגרתו יצאו בין השנים 1888 ל-1915 שישה כרכים של טקסטים באכדית בתעתיק לגרמנית ועם תרגום.

אברהרד שראדר נפטר בברלין בשנת 1908 בגיל 72 ונקבר ב בשנברג. במהלך "היישור" הנאצי של בית הקברות בשנים 1938–1939, שרידיו של שראדר נקברו מחדש ב שליד ברלין. מצבתו שם נשתמרה.

## כתביו


* *Studien zur Kritik und Erklärung der biblischen Urgeschichte* (1863)
* 8. Edition von De Wettes *Einleitung in das Alte Testament* (1869)
* *Die assyrisch-babylonischen Keilinschriften* (1872)
* *Die Keilinschriften und das Alte Testament* (1872; 3. Ausgabe von Zimmern und Winckler, 1901–1902)
* *Keilinschriften und Geschichtsforschung* (1878) online
* *Die Höllenfahrt der Istar* (text, trans., notes; Ricker, Gießen, 1874) (online)
* *Die Namen der Meere in den assyrischen Inschriften*, Berlin 1878 (online)
* *Zur Frage nach dem Ursprung der altbabylonischen Kultur* (1884)
* *Keilinschriftliche Bibliothek* (1877), mit anderen Gelehrten.


## לקריאה נוספת

* Eduard Meyer: *Gedächtnisrede auf Eberhard Schrader*, Berlin 1909


## קישורים חיצוניים


* Literature by and about Eberhard Schrader in the catalogue of the German National Library
* Steven W. Holloway, ''Biblical Assyria and Other Anxieties in the British Empire''
* Manfred Krebernik:  Schrader, Eberhard Konrad. In: Neue Deutsche Biographie (NDB). Volume 23, Duncker & Humblot, Berlin 2007, , pp. 506–508
* Schrader, Eberhard. Hessian Biography.


## הערות שוליים

קטגוריה:אשורולוגים
קטגוריה:מזרחנים
קטגוריה:סגל אוניברסיטת ציריך
קטגוריה:סגל אוניברסיטת פרידריך שילר בינה
קטגוריה:סגל אוניברסיטת ברלין
קטגוריה:גרמנים שנולדו ב-1836
קטגוריה:גרמנים שנפטרו ב-1908
ערים באיטליה

ממוזער|מפת איטליה
ממוזער|רומא
ממוזער|מילאנו
ממוזער|נאפולי
ממוזער|טורינו
ממוזער|גנואה
ממוזער|בולוניה
ממוזער|פירנצה
ממוזער|מילאנו
להלן רשימה של ערים איטלקיות (למעשה רשויות מקומיות במעמד קומונה) עם אוכלוסייה של למעלה מ-50,000 תושבים. הטבלה מכילה את אוכלוסיית הערים נכון ל-1 בינואר 2025, כפי שהוערכה על ידי המכון הלאומי האיטלקי לסטטיסטיקה ואת אוכלוסיית הערים ממפקד האוכלוסין האיטלקי לשנת 2021. ערים מודגשות הן בירות אזוריות.

## ערים

## קישורים חיצוניים

## הערות שוליים

*
איטליה
חקובו רמון

**חקובו רמון נאברוס** (בספרדית: **Jacobo Ramón Naveros**; נולד ב-6 בינואר 2005 במדריד שבספרד) הוא כדורגלן ספרדי המשחק בעמדת הבלם בקבוצת קומו מהסרייה א'.

## קריירת מועדונים
רמון נולד במדריד שבספרד, והצטרף למחלקת הנוער של ריאל מדריד בשנת 2013, לאחר ששיחק במחלקת הנוער של לאס רוסאס. בשנת 2023 החל לשחק בקבוצת המילואים של ריאל מדריד, ריאל מדריד קסטיליה.

ב-22 בינואר 2025 ערך את הופעת הבכורה שלו בקבוצה הראשונה של ריאל מדריד, בניצחון 5-1 על רד בול זלצבורג במסגרת שלב הבתים של ליגת האלופות לעונת 2024/2025. ב-4 במאי ערך את הופעת הבכורה שלו בלה ליגה, בניצחון 3-2 על סלטה ויגו במסגרת המחזור ה-34 לעונת 2024/2025. ב-14 במאי הבקיע את שער הבכורה שלו במועדון, בניצחון 2-1 על מיורקה במסגרת המחזור ה-36 בליגה. בסך הכל ערך שלוש הופעות ליגה בעונה זו. ב-26 ביוני ערך את הופעת הבכורה שלו בגביע העולם למועדונים, בניצחון 3-0 על רד בול זלצבורג במסגרת שלב הבתים.

ב-31 ביולי 2025 חתם בקומו.

## קישורים חיצוניים

## הערות שוליים

קטגוריה:כדורגלנים ספרדים
קטגוריה:בלמי כדורגל ספרדים
קטגוריה:כדורגלני ריאל מדריד קסטיליה
קטגוריה:כדורגלני ריאל מדריד
קטגוריה:כדורגלני קומו
קטגוריה:ספרדים שנולדו ב-2005
דין ג'יימס

**דין רובן ג'יימס** (בהולנדית ובאינדונזית: **Dean Ruben James**; נולד ב-30 באפריל 2000 בליידן שבהולנד) הוא כדורגלן הולנדי-אינדונזי המשחק בעמדת המגן השמאלי בקבוצת גו אהד איגלס מליגת העל ההולנדית ובנבחרת אינדונזיה.

## קריירת מועדונים
ג'יימס גדל במחלקת הנוער של פולנדם. בשנת 2018 החל לשחק בקבוצת המילואים של המועדון, ובשנת 2020 החל לשחק בקבוצה הראשונה של המועדון, תחילה בליגת המשנה ההולנדית ובהמשך בליגת העל ההולנדית, אליה העפילה הקבוצה בתום עונת . בסך הכל ערך 52 הופעות ליגה במדי המועדון, בהן הבקיע שני שערים, ובתום עונת 2022/2023 שוחרר מהמועדון.

ב-18 ביולי 2023 חתם על חוזה לשלוש שנים בגו אהד איגלס מליגת העל ההולנדית.

## קריירה בינלאומית
בחודש פברואר 2025 פורסם כי ג'יימס החליט לייצג את נבחרת אינדונזיה, בשל שורשיו האינדונזים. ב-9 במרץ זומן לסגל נבחרת אינדונזיה לקראת משחקי מוקדמות מונדיאל 2026 נגד נבחרות אוסטרליה ובחריין, ויום למחרת קיבל אזרחות אינדונזית. ב-20 במרץ ערך את הופעת הבכורה שלו בנבחרת, בהפסד 5-1 לנבחרת אוסטרליה.

## קישורים חיצוניים

## הערות שוליים

קטגוריה:כדורגלנים הולנדים
קטגוריה:מגני כדורגל הולנדים
קטגוריה:כדורגלנים אינדונזים
קטגוריה:מגני כדורגל אינדונזים
קטגוריה:כדורגלני פולנדם
קטגוריה:כדורגלני גו אהד איגלס
קטגוריה:כדורגלני נבחרת אינדונזיה
קטגוריה:הולנדים שנולדו ב-2000
דיוקן אליזבת השנייה (ריצ'רד סטון)

**דיוקן אליזבת השנייה** (**Elizabeth II**) הוא ציור דיוקן רשמי של המלכה אליזבת השנייה, מלכת הממלכה המאוחדת, אשר צויר על ידי האמן הבריטי ריצ'רד סטון. מדובר ביצירת שמן על קנבס, בגודל 96 על 60 אינץ' (כ-244 על 152 ס"מ), אשר הושלמה בשנת 1992 לאחר שלוש שנות עבודה. הציור נחשב לאחד מהדימויים הרשמיים והבולטים של המלכה במהלך כהונתה הארוכה, ואף נבחר לשמש בול אוויר רשמי בדואר המלכותי הבריטי.

## רקע
הרעיון לציור עלה בשנת 1989 לרגל חגיגות 800 שנה לצ'רטר המלכותי שהוענק לעיר קולצ'סטר. ראש העיר לשעבר וחבר הפרלמנט של קולצ'סטר, סר בוב ראסל, פנה למזכיר הפרטי של המלכה, סר רוברט פלוז, בבקשה לאשר לסטון לצייר פורטרט רשמי של המלכה כאות כבוד לעיר.

הפגישה הראשונה בין ריצ'רד סטון והמלכה נערכה בארמון בקינגהאם ב־6 ביוני 1989. במהלך הפגישה הסקיצות הראשונות הוצגו בפני המלכה, וסטון החל לעצב את הרכב התמונה ואת אופייה הכללי. בהמשך נערכו עשר פגישות נוספות בין השניים, כל אחת מהן נמשכה כשעה וחצי, לאורך שנה שלמה.

## תהליך העבודה
בתחילה יצר סטון רישומים מהירים על נייר, אך עם הזמן פיתח את הקומפוזיציה דרך סקיצות מפורטות ומחקר אמנותי שכלל עיון ביצירות קלאסיות של הולביין ואנתוני ואן דייק. לדבריו, הוא ביקש לא רק לשקף את הופעתה החיצונית של המלכה, אלא "ללכוד משהו מרוחה, אישיותה ועמידותה".

הציור נעשה בשלביו המתקדמים בתוך "החדר הצהוב" בארמון בקינגהאם, שם הוקמה עבור האמן סדנה מיוחדת. בהיעדר המלכה, סטון השתמש בדמות תצוגה (lay figure) שעליה הולבשו גלימת ההכתרה וכתר ג'ורג' הרביעי. ב־6 בדצמבר 1989 שוחררה לעיתונות סקיצה מתקדמת של דיוקן המלכה בפרופיל. המלכה התייחסה בחיוב לציור ואמרה כי הדימוי "יעשה בול מצוין".

הפגישה האחרונה בין השניים התקיימה ב־12 ביוני 1990, אז הוצג למלכה הדיוקן בגודלו הסופי. סטון, שעבד עוד שנה נוספת על פרטים אחרונים, כינה את התהליך כולו "יצירה של אהבה".

## חשיפה והצגה
הציור נחשף לראשונה לציבור בגלריית הדיוקנאות הלאומית בלונדון בשנת 1992. לאחר מכן העניק אותו סטון במתנה לעיר קולצ'סטר, עיר הולדתו, שם הוא תלוי דרך קבע באולם מועצת העיר. הצפייה בו מתאפשרת לפי תיאום מראש. מאז הוצג הדיוקן בתערוכות ברחבי בריטניה ואירופה, לרבות בווסטווד פארק, באבי וובורן וביריד האמנות והעתיקות הבינלאומי TEFAF בעיר מאסטריכט.

## חשיבות תרבותית ואמנותית
לאחר השלמתו, הפורטרט נבחר לשמש כבסיס לדימוי שהופיע על בול האוויר של הדואר המלכותי הבריטי. בשנת 2022, לאחר מותה של המלכה, שימש הדיוקן בתקשורת הבריטית והבינלאומית כתמונה הרשמית והמרכזית של המלכה, ובייחוד שודר שוב ושוב כחלק מהסיקור של רשת BBC. סטון הביע גאווה רבה על כך שדיוקנו נבחר לשמש כ"תמונה המובהקת" של המלכה בשידורי ההספד ואמר: "אם זה הציור שלפיו אזכר, הרי שאני אדם גאה מאוד".

## במרחב האמנותי
בשנת 2022 נכלל דיוקן המלכה שצייר ריצ'רד סטון בגלריה מקוונת שפרסם מגזין Artnet News, שסקרה דימויים איקוניים של המלכה לאורך שבעה עשורים. לצד היצירה של סטון נכללו גם עבודות מאת אנדי וורהול, אנני ליבוביץ', פיטר בלייק, יוסוף קארש, אליזבת פייטון ואומנים נוספים. שילוב הדיוקן של סטון בכתבה מעיד על ההכרה הרחבה בציורו כאחת מהתגלמויותיה הוויזואליות המרכזיות של המלכה בעידן המודרני.

## הערות שוליים

קטגוריה:דיוקנאות של משפחת המלוכה הבריטית
קטגוריה:ציורי שמן
קטגוריה:מלכות אליזבת השנייה
קטגוריה:ציורים מהמאה ה-20
קטגוריה:דיוקנאות נשים
Ask Me Why

"**Ask Me Why**" (בעברית: "**שאל/י אותי למה**") הוא שיר של להקת הרוק האנגלית הביטלס. השיר יצא במקור בבריטניה כבי-סייד של הסינגל "Please Please Me" ונכלל גם באלבום הבכורה של הלהקה, *[[Please Please Me]]*, משנת 1963. השיר נכתב על ידי ג'ון לנון והקרדיט ניתן ללנון-מקרטני.

## רקע וכתיבה
השיר נכתב בתחילת 1962, והוא בעיקרו יצירה של ג'ון לנון. פול מקרטני סיפר: "זו הייתה הגשה של ג'ון. רעיון מקורי שלו ששנינו ישבנו וכתבנו יחד. זה היה בעיקר של ג'ון".

השיר היה חלק מרפרטואר ההופעות החיות של הלהקה לפני שחתמה על חוזה הקלטות, ובוצע במבחן הבד הראשון שלהם בחברת פרלופון באולפני אבי רוד ב-6 ביוני 1962. הסגנון המוזיקלי של השיר מחקה את זה של סמוקי רובינסון ולהקת , שהשפיעו עמוקות על לנון. ריף הגיטרה הפותח נלקח ישירות מהשיר "What's So Good About Goodbye" של המירקלס משנת 1961 .

## מבנה
השיר כתוב בסולם מי מז'ור, עם נטייה למינור היחסי שלו, דו דיאז מינור, והוא במשקל של 4/4. המבנה שלו נחשב מורכב יחסית, וכולל, כפי שציין החוקר אלן וו. פולק, שלוש גרסאות שונות של הבית. המהלך ההרמוני כולל שימוש באקורדי "שביעית" בסגנון ג'אז וסיום דרמטי.

## הקלטה
"Ask Me Why" הוקלט לראשונה ב-6 ביוני 1962 עם המתופף המקורי של הלהקה, פיט בסט. מכיוון שהקלטה זו הייתה חלק ממבחן בד, היא לא נחשבה מתאימה לשחרור רשמי, וסרטי המאסטר המקוריים הושמדו על ידי EMI. עם זאת, הקלטות של שני שירים אחרים מאותו סשן, "Besame Mucho" ו-"Love Me Do", שרדו על גבי תקליטי אצטט.

השיר הוקלט מחדש ב-26 בנובמבר 1962, הפעם עם רינגו סטאר על התופים. באותו סשן הוקלט גם "Please Please Me". הביטלס שקלו להקליט שיר נוסף של לנון-מקרטני, "Tip of My Tongue", בתור הבי-סייד, אך המפיק ג'ורג' מרטין חש שהשיר עדיין דורש עבודה נוספת. בסופו של דבר, "Tip of My Tongue" נמסר לזמר טומי קוויקלי.

## גרסאות כיסוי
* להקת The Smithereens הקליטה גרסת כיסוי לשיר עבור אלבומם *B-Sides The Beatles* משנת 2008.

## קרדיטים
* ג'ון לנון – שירה, גיטרת קצב
* פול מקרטני – גיטרה בס, קולות רקע
* ג'ורג' האריסון – גיטרה מובילה, קולות רקע
* רינגו סטאר – תופים
* מפיק – ג'ורג' מרטין
* טכנאי קול – נורמן סמית'

הקרדיטים על פי איאן מקדונלד.

## קישורים חיצוניים

## הערות שוליים

קטגוריה:שירי 1962
קטגוריה:סינגלים מ-1963
קטגוריה:שירי הביטלס
קטגוריה:שירים באנגלית
אבינתן אור

**אבינתן אור** (נולד ב-6 בפברואר 1993) הוא מהנדס חשמל ישראלי שנחטף בידי מחבלי ארגון הטרור חמאס במהלך הטבח בפסטיבל נובה ליד רעים כחלק מטבח שבעה באוקטובר. סרטון חטיפתם, בו בת זוגו לשעבר, נועה ארגמני מובלת על אופנוע וצועקת לעזרה כשברקע אור מובל בידי ארבעה מחבלים, התפרסם בכל העולם והפך לאחד מסמלי הטבח.

אור השתחרר משבי חמאס ב-13 באוקטובר 2025, במסגרת עסקת החטופים השלישית.

## ביוגרפיה
אור נולד וגדל בשילה. הוא בנם של ירון ודיצה אור ויש לו שני אחים וארבע אחיות.

הוא למד בישיבת שבי חברון ושירת בצה"ל כלוחם ביחידת רימון.

אור הוא בוגר לימודי הנדסת חשמל ומחשבים באוניברסיטת בן-גוריון ועבד כמהנדס בחברת פיתוח השבבים אנבידיה. 

במהלך לימודיו הכיר את נועה ארגמני שהייתה גם היא סטודנטית באוניברסיטה. טרם חטיפתם, התגוררו ארגמני ואור בתל אביב.

## החטיפה

ב-7 באוקטובר 2023 השתתף אור יחד עם בת זוגו לשעבר נועה ארגמני בפסטיבל נובה ביער רעים. כאשר החלה מתקפת הפתע של חמאס על ישראל, חדרו מאות מחבלים ליער רעים וטבחו במשתתפי הפסטיבל שנסו על נפשם וניסו למצוא מחסה. אור וארגמני נמלטו משטח המסיבה והתחבאו ביער, במשך שעות ארוכות הם יצרו קשר עם כוחות הביטחון וניסו להזעיק חילוץ עד אשר קבוצת מחבלים הבחינה בהם וחטפה אותם. המחבלים הפרידו ביניהם וחטפו אותם לרצועת עזה, את אור לקחו ברגל באיומי נשק ואת ארגמני הושיבו בכוח על אופנוע.

סרטון שצילמו המחבלים בעת החטיפה מראה את ארגמני על האופנוע זועקת לעזרה ושולחת את ידיה בבעתה לעבר אור, שמובל על ידי כארבעה מחבלים לעבר רצועת עזה. סרטון זה הופץ ב-7 באוקטובר 2023.

## בשבי
מכיוון שהשלים שירות צבאי הוגדר אור על ידי חמאס כ"חייל חטוף".

הוריו הם בין המקימים של פורום תקווה, פורום של משפחות של חטופים שתומך בהגברת הלחץ הצבאי על חמאס והתנגד לעסקת שחרור חטופים שלא כוללת את כולם.

ב-12 במרץ 2025 התקבל מאור אות חיים ראשון. ההערכה הייתה שהוחזק במחנות המרכז ברצועת עזה. על פי עדויות שהתקבלו, אור סבל בשבי ממחסור חמור במזון ובמים, הוא נמצא במצב תת-תזונה, וחווה הידרדרות נפשית ניכרת.

בנובמבר 2025 סיפר "ניסיתי לברוח, חפרתי במשך שבועות. גרמתי לעצמי לעבוד כדי לשנות את גורלי. לילה אחד יצאתי החוצה, ראיתי כוכבים. כתבתי 'חטוף' על שק חול. אבל הם גילו והכו אותי במשך ימים". הוא הוחזק בבידוד, קשור, וסבל מאלימות גופנית ונפשית. בנוסף, אימו ציינה על פי דבריו כי החטופים הוכו ונפגעו בעקבות הפרסום בתקשורת על פרשת שדה תימן.

ארגמני זוגתו לשעבר חולצה מהשבי על ידי כוחות הביטחון כ-8 חודשים לאחר החטיפה, ב־8 ביוני, כחלק ממבצע ארנון. מאז שחרורה פעלה לשחרורו של אור ויתר החטופים שנותרו בשבי.

ב-13 באוקטובר 2025 השתחרר אבינתן אור יחד עם עוד 19 החטופים החיים האחרונים שנותרו ברצועה במסגרת עסקת החטופים השלישית. לאחר שובם, צה"ל פרסם כי המחבלים שהיו אחראיים על חטיפתו חוסלו.

## קישורים חיצוניים

## הערות שוליים

קטגוריה:חטופי פסטיבל נובה
קטגוריה:בני ערובה וחטופים בטבח שבעה באוקטובר
קטגוריה:שילה: אישים
קטגוריה:מהנדסי חשמל ישראלים
קטגוריה:בוגרי אוניברסיטת בן-גוריון בנגב
קטגוריה:ישראלים שנולדו ב-1993
Dulce Amor

**"Dulce Amor"** (בעברית: "**אהבה מתוקה**") הוא שיר של הזמרת האמריקאית-קובנית גלוריה אסטפן אשר יצא במרץ 1996 כסינגל במקסיקו וספרד בלבד מתוך אלבומה "Abriendo Puertas". השיר הוא בסגנון הואיינאטו.

## מיקומי שיא

## קישורים חיצוניים

קטגוריה:שירי 1995
קטגוריה:סינגלים מ-1996
קטגוריה:שירי גלוריה אסטפן
קטגוריה:שירים בספרדית
קטגוריה:סינגלים בהוצאת אפיק רקורדס
עזיזה סידיקי

**עזיזה סידיקי** (בערבית**: عزيزه صديقي** נולדה בסביבות 1983) היא פעילה למען זכויות נשים אפגניות. היא הייתה רכזת זכויות נשים בארגון הלא ממשלתי האפגני Action Aid, שם ערכה מחקר על מצבן של נשים אפגניות כפריות והדריכה אותן בנושא זכויותיהן, וכן ארגנה הכשרות בנושא קבלת החלטות, אף על פי שספגה איומים אישיים על עבודתה.

סידיקי, שנולדה באפגניסטן, עזבה לפקיסטן כשהייתה בת שמונה בגלל המלחמה, אך חזרה לאפגניסטן בשנת 2003 כדי לפעול למען זכויות נשים. בשנת 2007 היא קיבלה את אות האומץ הנשי הבין-לאומי. עם זאת, מכיוון שהייתה מוכרת, היא לא יכלה לחזור בבטחה לאפגניסטן לאחר מכן, ולכן קיבלה מקלט בארצות הברית.

בשנת 2008 היא החלה לעבוד כעובדת סוציאלית ב-BIAS, שירותי סיוע בינלאומיים, דו-לשוניים, המסייעים למהגרים, מבקשי מקלט ופליטים קשישים ובעלי מוגבלויות. בשנת 2009 קיבלה סידיקי את פרס "האדם היוצא מן הכלל של השנה" מטעם חברת הפקות גיטנה, המקדמת גיוון באמצעות אמנויות וחינוך לאמנויות.

## קישורים חיצוניים

## הערות שוליים

קטגוריה:זוכות אות האומץ הנשי הבין-לאומי
קטגוריה:נשים אפגניות
קטגוריה:פעילות זכויות נשים
קטגוריה:ילידות 1983
סאמיה אל-עמודי

**סאמיה אל-עמודי** (בערבית: **عزيزه صديقي,** ילידת 1957) היא מיילדת וגינקולוגית סעודית, פעילת בריאות ופרופסורית. היא עומדת בראש מרכז המצוינות על שם שייח' מוחמד חוסיין אל-עמודי  לסרטן השד. היא ידועה בעיקר בזכות עבודתה בהעלאת המודעות לסרטן השד, לאחר שאובחנה בעצמה כחולה. היא גם האישה הראשונה ממועצת שיתוף הפעולה של מדינות המפרץ היושבת במועצת האיחוד הבינלאומי לבקרת סרטן .

## חיים וקריירה
בשנת 1981, אל-עמודי הייתה בין הרופאים הראשונים שסיימו את לימודיהם בבית הספר לרפואה באוניברסיטת המלך עבד אל-עזיז.

באפריל 2006, היא אובחנה כחולת סרטן השד, וטופלה בכימותרפיה. היא הייתה האישה הסעודית הראשונה שכתבה בפומבי על חווייתה מהמחלה, דבר שעשתה בסדרת מאמרים בטור שבועי בעיתון אל-מדינה. היא גם הופיעה בתוכנית טלוויזיה יומית.

במרץ 2007, הוענק לה אות האומץ הנשי הבין-לאומי על ידי קונדוליזה רייס ממחלקת המדינה של ארצות הברית.

בשנת 2010 היא דורגה במקום החמישי ברשימת Power 100, שהיא הרשימה השנתית של Arabian Business של הערבים המשפיעים ביותר בעולם. אל-עמודי דורגה מאוחר יותר גם על ידי Arabian Business, במקום ה-37 בשנת 2015 ובמקום ה-66 בשנת 2016 ברשימת "100 הנשים הערביות החזקות ביותר לשנת 2016 - בריאות ומדע".

מאז 2012, השנה בה סיימה את טיפולי הסרטן שלה, היא עומדת בראש מרכז המצוינות לסרטן השד ע"ש שייח' מוחמד חוסיין אל-עמודי וכמנכ"לית מרכז המצוינות לסרטן השד באוניברסיטת KAU, ג'דה, ערב הסעודית. ושגרירת GE Healthcare.

אל-עמודי היא גם יו"ר המרכז המדעי לסרטן השד, חברה בוועדת ההיגוי של BHGI, ופרופסורית חברה וגינקולוגית מיילדת יועצת באוניברסיטת המלך עבד אל-עזיז בג'דה, ערב הסעודית.

## עבודות
סרטן השד, לשבור את השתיקה, 2007.

## קישורים חיצוניים

## הערות שוליים

קטגוריה:זוכות אות האומץ הנשי הבין-לאומי
קטגוריה:ילידי 1957
קטגוריה:גינקולוגים
קטגוריה:נשים סעודיות
קטגוריה:ערב הסעודית: בריאות ורפואה
הקסאקווארק

בפיזיקת חלקיקים, **הקסאקווארקים**, הידועים לחלופין **כסקסאקווארקים**
, הם משפחה גדולה של חלקיקים היפותטיים, המורכבים משישה קווארקים או אנטיקווארקים מכל טעם שהוא. שישה קווארקים יכולים להניב מטען צבע של אפס, הנדרש לצורך יציבות החלקיק הנוצר. לדוגמה, הקסאקווארק יכול להכיל שישה קווארקים בצורת שני בריונים הקשורים יחד (**דיבריון**), או שלושה קווארקים ושלושה אנטיקווארקים. דיבריונים צפויים להיות יציבים למדי לפי הסטנדרטים של פיזיקת החלקיקים.

מספר ניסויים הוצעו לגילוי דעיכות ואינטראקציות של דיבריונים. בשנות ה-90 נצפו מספר דעיכות דיבריוניות אפשריות, אך הן לא אושרו.

על פי אחת התיאוריות, חלקיקים מוזרים  כמו היפרונים ודיבריונים

עשויים להיווצר בתוך כוכב נייטרונים, ולשנות את יחס המסה-רדיוס שלו בדרכים הניתנות למדידה. בהתאם לכך, מדידות של כוכבי נייטרונים עשויות להציב מגבלות על תכונות דיבריוניות אפשריות. חלק גדול מהנייטרונים בכוכב נייטרונים יכולים להפוך להיפרונים ולהתמזג לדיבריונים במהלך השלב המוקדם של קריסתו לחור שחור. דיבריונים אלה יהפכו במהירות רבה לפלזמת קווארק-גלואון במהלך הקריסה, או יגיעו למצב חומר שאינו ידוע כרגע.

## הקסקווארק D-star
בשנת 2014, זוהה דיבריון פוטנציאלי במרכז המחקר "יוליך" באנרגיה של כ-2380 MeV. לפי פרסומי המרכז, המדידות מאשרות תוצאות משנת 2011, באמצעות שיטה הקלה יותר לשחזור. החלקיק התקיים למשך 10-23 שניות ונקרא d*(2380). ההשערה היא שחלקיק זה מורכב משלושה קווארקים למעלה ושלושה קווארקים למטה, והוא הוצע כמועמד לחומר אפל.

המחקר מצא כי ייצור של הקסקווארקים יציבים מסוג d*(2380) יכול להסביר 85% מהחומר האפל ביקום.

## דיבריון H
בשנת 1977, הציע רוברט ג'אף את קיומו של דיבריון H, חלקיק עם הרכב קווארקים udsuds, העשוי תאורטית להיווצר משילוב של שני היפרונים מסוג uds ולהיות יציב
.

## חלקיקים אחרים
* בשנת 2022 הציגו חוקרים מריקן תחזית חישובית לקיומו של דיבריון המורכב מקוורקים קסומים, \Omega_{ccc}\Omega_{ccc}.

## ראו גם
* דאוטרון, החלקיק המרוכב היציב היחיד הידוע המורכב משישה קווארקים.
* האדרון אקזוטי
* פנטקווארק

## הערות שוליים

קטגוריה:באריונים
קטגוריה:פיזיקת חלקיקים
Escape Room (אלבום של טייאנה טיילור)

***Escape Room*** (בעברית: **חדר בריחה**) הוא אלבום האולפן הרבעי של הזמרת-יוצרת האמריקאית טייאנה טיילור. הוא יצא לאור ב-22 באוגוסט 2025, על ידי חברות התקליטים  ודאף ג'אם.

## רשימות סוף שנה

## רשימת רצועות

## היסטוריית יציאות לאור

## קישורים חיצוניים

## הערות שוליים

קטגוריה:אלבומי טייאנה טיילור
קטגוריה:אלבומים שהופקו על ידי מייק דין
קטגוריה:אלבומים שהופקו על ידי קניה וסט
קטגוריה:אלבומי חברת דאף ג'אם
ליאור גוטמן

**ליאור גוטמן** (נולד 4 ביוני 1973) הוא עיתונאי ישראלי לשעבר, וכיום מנהל אגף דוברות והסברה בחברת "מקורות", חברת המים הלאומית של ישראל. בעברו שימש כעורך וככתב בכיר בכלי תקשורת כלכליים וכלליים מובילים, בהם "כלכליסט", "הארץ" ו-"TheMarker" והתמחה בסיקור תחומי תשתית, תחבורה ואנרגיה.

## השכלה
גוטמן בעל השכלה אקדמית בתחומי ניהול ותקשורת. הוא השלים תואר ראשון (B.A.) דו-חוגי בניהול ותקשורת מהמכללה למנהל בתל אביב. בהמשך לימודיו, רכש תואר שני (M.A.) בתקשורת פוליטית למנהלים, במסגרת החוג למדע המדינה באוניברסיטת תל אביב.

## קריירה עיתונאית
גוטמן פעל כעיתונאי משנת 2007, במהלכו התמקד בסיקור נושאים כלכליים ותשתיות. הוא שימש ככתב רכב ותחבורה בקבוצת "הארץ" וב-"TheMarker". לאחר מכן, עבר ל"כלכליסט" מקבוצת "ידיעות אחרונות", שם שימש כעורך אחראי לתחומי התשתיות, התחבורה והאנרגיה.

במסגרת עבודתו העיתונאית, סיקר וליווה סוגיות הקשורות לחברות ציבוריות וענייני ממשל, כמו תעשיית הגז הטבעי בישראל, הסבת תחנות כוח מפחם לגז, הרפורמה בחברת החשמל, תחום התחבורה, דיווח על פרויקטים לאומיים כגון המטרונית בחיפה, נתיבי איילון, והרכבת הקלה בירושלים וחברת הדואר ומינויים של בכירים ציבוריים. מאמריו נגעו גם בסוגיות סביבתיות, כמו עתיד מפרץ חיפה וזיהום תעשייתי. מאמריו האחרונים ב"כלכליסט" מתוארכים לינואר 2021.

## תפקידו ב"מקורות"
לאחר קריירה עיתונאית, עבר גוטמן לתחום יחסי הציבור ומונה למנהל אגף דוברות והסברה בחברת "מקורות". בתפקידו זה, הוא אחראי על ניהול מערך התקשורת של החברה.

## קישורים חיצוניים
* ענת דוידוב, טור אישי עם ליאור גוטמן, באתר 103FM,  26 בנובמבר 2017
* 
* 
* 
* חברי הנהלת מקורות
* 
* חברת "מקורות" מגדילה באופן משמעותי את היקף הפעילות שלה בחו"ל ותוכל לייעץ לחברות בתחום המים בסך של 40 מיליון ₪. 27 בנובמבר 2024

## הערות שוליים

קטגוריה:דוברים ישראלים
קטגוריה:עיתונאים ישראלים
קטגוריה:מקורות: אישים
קטגוריה:בוגרי המסלול האקדמי המכללה למינהל
קטגוריה:ישראלים שנולדו ב-1973
מוריס תובל

**מוריס תובל** (באנגלית: Morris Teubal; נולד ב-1943) הוא כלכלן ישראלי, פרופסור אמריטוס בחוג לכלכלה ע״ש בוגן באוניברסיטה העברית בירושלים.

## קורות חיים
תובל נולד בניו ג'רזי בארצות הברית (1943). בשנת 1970 עלה לישראל.

הוא למד לתואר ראשון באוניברסיטת בואנוס איירס בארגנטינה. הוא בעל תואר דוקטור בכלכלה מאוניברסיטת שיקגו בארצות הברית, מ-1967.

הוא הצטרף כאיש סגל לחוג לכלכלה באוניברסיטה העברית בשנת 1970, בתחילה כמרצה. בשנת 1975 קודם למרצה בכיר, ב-1987 לפרופסור חבר וב-1996 לפרופסור מן המניין. ב-2010 פרש מהאוניברסיטה כפרופסור אמריטוס.

מחקריו מתמקדים בהיבטים כלכליים של טכנולוגיה וחדשנות. בין הנושאים שחקר ברמה הלאומית: מערכות חדשנות, קביעת סדרי עדיפויות במדע ושינויים במדיניות אסטרטגית בתחום החדשנות. כמו כן חקר את ההתפתחות של מערכות יזמיות בתעשיית הון-סיכון, וסטארט-אפים והון סיכון בהיי-טק.

תובל פרסם למעלה מ-100 מחקרים. על פי IDEAS/RePEc נכון ליוני 2025, תובל נכלל ברשימת 5% הכלכלנים המובילים, על פי קריטריונים שונים המתייחסים למספר העמודים בכתבי עת, משוקללים במספר הכותבים ופרמטרים של השפעה.

באוניברסיטה העברית היה מעורב בהקמה של המרכז ללימוד טכנולוגיה עילית, ביוטכנולוגיה וגלובליזציה.

תובל היה פרופסור אורח באוניברסיטת פנסילבניה, ופרופסור חבר אורח באוניברסיטת סטנפורד.

תובל מתגורר בירושלים.

### פעילות מחוץ לאקדמיה
תובל עמד בראש קבוצת המדיניות לפיתוח תעשייתי, במכון ירושלים לחקר ישראל, בשנים 1998-1994. הקבוצה זיהתה את הצורך בפיתוח תוכנית המגנט, ועיצבה את התוכנית הממשלתית בתחום שתמכה בקונסורציומים לקידום מו״פ גנרי טרום תחרותי. תוכנית שלה הוקצו 60 מיליון דולר. תובל גם חבר בוועדת המגנט.

תובל היה חבר במועצה הלאומית למחקר ולפיתוח. כמו כן היה עמית במוסד שמואל נאמן למחקר מדיניות לאומית.

הוא שימש כיועץ לגופים בינלאומיים. בין היתר יעץ לבנק העולמי, לבנק לפיתוח הבין-אמריקאי ולארגון לשיתוף פעולה ולפיתוח כלכלי (OECD), ולוועידות באו"ם: ועידת האו"ם לסחר ופיתוח (UNCTAD) וארגון האו"ם לפיתוח תעשייתי (UNIDO).

כמן כן היה מעורב בפרויקטים בינלאומיים: בשנים 2000-1998 היה רכז הצוות הישראלי בפרויקט של האיחוד האירופי ״עסקים קטנים ובינוניים באירופה ובאסיה״. בשנים 2002-2000 בפרויקט IFISE, ובשנים 2005-2003 בפרויקט ESTER.

## קישורים חיצוניים

* תובל, מוריס, באתר הספרייה הלאומית
* Curriculum Vitae Prof. Morris Teubal, באתר ICEG EC
* Morris Teubal, באתר ResearchGate
* Morris Teubal, באתר RePEc
* TEUBAL, MORRIS-Research last 4-5 years, באתר מוסד שמואל נאמן למחקר
* Morris Teubal, באתר לינקדאין
* Morris Teubal, באתר SSRN

## הערות שוליים

קטגוריה:כלכלנים ישראלים
קטגוריה:בוגרי אוניברסיטת בואנוס איירס
קטגוריה:בעלי תואר דוקטור מאוניברסיטת שיקגו
קטגוריה:סגל האוניברסיטה העברית בירושלים: כלכלה
קטגוריה:יועצים כלכליים ישראלים
קטגוריה:ירושלים: אישים
קטגוריה:עולים בשנות ה-1970
קטגוריה:ישראלים שנולדו ב-1943
אלי סטין

**אלי סטין** (נולדה ב-22 בפברואר 1993) היא שחקנית ישראלית, שמנחה את הפודקאסט "למי אכפת" יחד עם עינת הולנד.

## ראשית חייה
סטין נולדה וגדלה בתל אביב ולה שני אחים גדולים. כשהייתה בת 7 הוריה התגרשו. היא למדה בתיכון חדש.

בשנים 2016–2019 למדה בסטודיו לאומנויות התיאטרון של יורם לווינשטיין.

## קריירה
כשחקנית החלה את קריירת המשחק שלה עם סיום לימודיה. ב-2019 היא שיחקה בתור נטלי בסדרה "תיק נעדר". ב-2021 היא שיחקה בתפקיד אודליה בעונה הראשונה של הסדרה "סקיי". עוד באותה שנה החלה לשחק בסדרה "מלכת היופי של ירושלים" בתפקיד רחל "רחליקה" ארמוזה.

באפריל 2024 החלה להנחות את הפודקאסט "הכל דפוק" ב-All-In עם חברתה מימי הלימודים, השחקנית עינת הולנד. הפודקאסט הפך לאחד המצליחים בישראל. בעקבות הצלחת הפודקאסט זכו השתיים לחיקוי בתוכנית "ארץ נהדרת" במרץ 2025 דיווחו השתיים כי הפודקאסט יופק על ידי החברה המתחרה, "הפודיום". בעקבות המעבר נתבעו השתיים על ידי חברת All in בסכום של 2.2 מיליון שקלים. התביעה הסתיימה בפשרה והפודקאסט, שנקרא כעת "למי אכפת", עבר למתחרים. את הפודקאסט הפכו השתיים להצגה איתה הן מופיעות. באפריל 2025 עורר הפודקאסט סערה ברשתות החברתיות בעקבות התבטאות בעלת אופי מיני של סטין. הסרטון שכלל את ההתבטאות הפך ויראלי, זכה למיליוני צפיות וגרר אחריו תגובות קשות. בפעם אחרת סטין סיפרה בפודקאסט על הפלה שעברה בגיל 30. היא יצאה נגד עמותת "אפרת" והפרזנטורית שלה נטלי דדון על התנהלותן הפומבית נגד הפלות.

כיום, בנוסף לפודאקסט, סטין היא פאנליסטית שבועית, יחד עם נורית גפן, בתוכנית שבועית בימי שישי בקשת 12, "גלית ואילנית".

## חיים אישיים
החל מ-2020 היא נמצאת בזוגיות עם השחקן תום חגי.

## פילמוגרפיה
### טלוויזיה

## פודקאסטים

## קישורים חיצוניים

* 
* 
* 

## הערות שוליים

קטגוריה:שחקניות קולנוע וטלוויזיה ישראליות
קטגוריה:שחקני קולנוע וטלוויזיה ישראלים
קטגוריה:בוגרות סל"ה - הסטודיו לאמנויות התיאטרון מיסודו של יורם לוינשטיין
קטגוריה:בוגרי סל"ה - הסטודיו לאמנויות התיאטרון מיסודו של יורם לוינשטיין
קטגוריה:בוגרות תיכון חדש
קטגוריה:בוגרי תיכון חדש
קטגוריה:ישראליות שנולדו ב-1993
קטגוריה:ישראלים שנולדו ב-1993
קנדבי

**קנדבי** (במראטהית: **खांडवी**) הוא כפר הממוקם במחוז בולדהנה, במדינת מהאראשטרה, הודו.

בכפר נמצא מקדש של גאג'אנן מהאראג' (Gajanan Maharaj), שנבנה על אדמה שנתרמה על ידי שְרִי נִיטִין דְנְיָאנְדֵאוֹ פָּאצְ'פּוֹר (Shree Nitin Dnyandeo Pachpor).

הכפר נמצא במרחק של כ-11 ק"מ מהעיר ג'לגאון ג'מוד, כ-325 ק"מ מהעיר נאגפור וכ-470 ק"מ מהעיר פונה.

הכפר שוכן בצומת מרכזית של כבישים מהירים וכלכלתו מבוססת בעיקר על חקלאות.

## הערות שוליים

קטגוריה:הודו: כפרים
קטגוריה:מהאראשטרה
עונת 1952 בליגת העל הארגנטינאית

**עונת 1952 בליגת העל הארגנטינאית** הייתה העונה ה-61 של הליגה שמנוהלת על ידי התאחדות הכדורגל הארגנטינאית.

בהתאם לתוצאות של עונת 1951 בליגת העל הארגנטינאית קילמס אתלטיקו קלוב וחימנסיה לה פלאטה עזבו את הליגה. רוסאריו סנטראל עלתה מליגת משנה. 

משחקי הליגה החלו ב-6 באפריל והסתיימו ב-29 בנובמבר 1952. הליגה כללה 16 קבוצות, מהם 14 מפרובינציית בואנוס איירס. משחקי הליגה כללו 30 סיבובים (כל הקבוצות נפגשו פעמיים). על ניצחון הוענקו 2 נקודות ועל תיקו נקודה בודדת. בסוף העונה קבוצה שסיימה אותה במקום ה-16 עזבה את הליגה. 

ריבר פלייט זכתה באליפות וזה היה התואר ה-10 של המועדון.

אתלטיקו אטלנטה סיימה את העונה בתחתית הטבלה וירדה לליגת משנה.

אדוארדו ריקאני (הורקאן) כבש 28 שערים וזכה בתואר מלך השערים.

## טבלת הליגה

## קישורים חיצוניים

* נתונים מפורטים מאתר rsssf
* תיאור התחרות

קטגוריה:תחרויות כדורגל ב-1952
קטגוריה:עונות בליגת העל הארגנטינאית
מבצע עיט מסייע

**מבצע עיט מסייע** () היה מבצע של נאט"ו שבו הופעלו מטוסי שליטה ובקרה (AWACS) מסוג בואינג E-3 סנטרי בבעלות משותפת של הברית, לניטור שמי ארצות הברית בעקבות פיגועי 11 בספטמבר ב-2001.
ממוזער|200x200 פיקסלים|אות מערכה של נאט"ו על השתתפות במבצע
נכון למרץ 2002, השתתפו במבצע 7 מטוסי שליטה ובקרה בסך הכל.

## הפעלת סעיף 5 לאמנה הצפון-אטלנטית
בערב 11 בספטמבר 2001, מזכ"ל נאט"ו,  יצר קשר עם מזכיר ההגנה של ארצות הברית, קולין פאוול, ואמר כי הכרזה על מצב חירום מכוח סעיף 5 ל תהווה הצהרה פוליטית מועילה עבור הברית, כתגובה להתקפות בבוקר אותו יום.

ב-12 בספטמבר כמה מהמדינות החברות בנאט"ו העלו התנגדויות להפעלת סעיף 5, וביניהן גרמניה, בלגיה, הולנד ונורווגיה, שהתנגדותן הביאה לעיכוב ההחלטה הסופית בכמה שעות. המזכ"ל רוברטסון לחץ על מדינות הברית לאמץ את הקונצנזוס המתגבש, בטענה שכישלון הברית בהבאה לאישור הפעלת סעיף 5 בתגובה למתקפות גסות יחליש את הברית, ותחתור תחת יכולתה להגיב כנגד משברים עתידיים. בשעה 21:30 אישרה פה אחד המועצה הצפון-אטלנטית בבריסל את ההחלטה הסופית, שכללה תנאי מתלה: הפעלת סעיף 5 תתרחש רק אם ייקבע רשמית שמקור המתקפות היה מחוץ לארצות הברית.

ב-2 באוקטובר, השגריר ו של ארצות הברית, , תידרך את המועצה הצפון-אטלנטית בדבר תוצאות התחקירים על הפיגועים. בעקבות המודיעין האמריקני שהובא לידיעת המועצה, היא איששה את המסקנה כי מאחורי הפיגועים עומד ארגון הטרור האסלאמיסטי הבין-לאומי "אל-קאעדה" בראשות אוסאמה בן לאדן, הנהנה מחסותו של שלטון "טליבאן" באפגניסטן. לאחר מכן, רוברטסון נשא דברים במסיבת עיתונאים, והודיע כי מאחר שנקבע שההתקפות הונחו מחוץ למדינה, הן מכוסות על ידי סעיף 5 לאמנה.

ב-4 באוקטובר, כ-23 ימים לאחר הפיגועים, החליטה המועצה להפעיל את סעיף 5 לאמנה הצפון-אטלנטית. המבצע החל ב-9 באוקטובר, ובכך היווה את הפריסה הראשונה של כוחות נאט"ו למטרת הגנה על מדינה החברה לאמנה.

## המבצע
[ממוזער|250x250 פיקסלים|[בואינג E-3 סנטרי בשירות נאט"ו, 2007]]
במהלך המבצע נפרסו נכסי מערך מטוסי ה-E-3 סנטרי מבסיס הטיסה של נאט"ו בגלזנקירכן שבגרמניה  – בסיס האם של המערך – לל שבאוקלהומה סיטי, ומשם פעלו כוחות המבצע. בסך הכול השתתפו במבצע 830 אנשי צוות מ-13 מדינות חברות בנאט"ו, שביצעו 360 גיחות מבצעיות במשך כ-4,300 שעות. בשיא הפעילות שהו בבסיס טינקר כ-200 אנשי צוות מגלזנקירכן.

ב-3 במאי 2002, הודיע המזכ"ל רוברטסון כי המועצה כי החליטה לסיים את המבצע ב-16 במאי .

עם סיום המבצע, נערך טקס בבסיס בגלזנקירכן בנוכחות המזכ"ל רוברטסון, המפקד העליון של בעלות הברית באירופה, גנרל , , אדמירל גווידו ונטורוני ושגריר ארצות הברית לנאט"ו, , שקיבלו את צוותי הבקרה והשליטה האחרונים ששבו מארצות הברית.

## ראו גם

* מבצע המאמץ הפעיל

## לקריאה נוספת
* 

## קישורים חיצוניים

### מידע רשמי
* 
* 
* 
* 
* 
* 

### כתבות
* 
* 

## ביאורים

## הערות שוליים

קטגוריה:המלחמה העולמית בטרור
קטגוריה:מבצעי נאט"ו
קטגוריה:2001 בארצות הברית
קטגוריה:2002 בארצות הברית
ריתוך נקודות בחיכוך וערבוב

ממוזער|שמאל|220px|עקרון פעולת ריתוך נקודות בחיכוך וערבוב - ראש ו"כתפיים"
**ריתוך נקודות בחיכוך וערבוב** הוא תהליך ריתוך בלחץ הפועל מתחת לנקודת ההיתוך של חומר העבודה. ריתוך זה הוא וריאציה של ריתוך בחיכוך וערבוב.

## תיאור התהליך
ממוזער|שמאל|220px|פחים מרותכים בשיטת ריתוך נקודות בחיכוך וערבוב
בריתוך נקודות בחיכוך וערבוב מתבצעים ריתוכים נקודתיים בודדים על ידי ראש הלוחץ ומסתובב בעוצמה גבוהה על המשטח העליון של שני פחים בקטע בו הם חופפים זה את זה. חום החיכוך והלחץ הגבוה גורמים לחומר העבודה לעבור לתחום הפלסטי שלו, כך שקצה הראש נכנס לתוך אזור החיבור בין שני הפחים ומערבב את התחמוצות. הראש הממוכן נכנס לתוך מישור הפחים עד שה"כתפיים" באות במגע עם פני השטח של היריעה העליונה. ה"כתפיים" מפעילות לחץ חישול גבוה, המחבר את הרכיבים באופן מטלורגי ללא היתוך. לאחר זמן השהייה קצר, הראש יוצא מחומר העבודה כך שניתן לבצע ריתוך נקודתי כל 5 שניות בערך.

מכשיר הריתוך מורכב מראש מסתובב ו"כתפיים". הראש הוא החלק במכשיר שחודר לחומרי העבודה. ניתן לעצב גם את צורת הראש וגם את צורת ה"כתפיים" כדי לדחוף את החומר הפלסטי בכיוון מסוים ולפרק ולפזר ביעילות את שכבות התחמוצת על המשטחים הסמוכים. לאחר יציאת הראש, נותר שקע, בעת שימוש בכלים חד-חלקיים, שכבר הוכיחו את עצמם כאמינים מאוד בתעשיית הרכב והרכבות. לעיתים קרובות הראש המסתובב מוקף בטבעת הידוק שאינה מסתובבת, באמצעותה חלקי העבודה נלחצים בחוזקה זה כנגד זה לפני ובמהלך הריתוך על ידי הפעלת כוח הידוק. ניתן להשתמש בטבעת ההידוק גם כדי להפחית את הדחיסה של חומר פלסטי במטרה למנוע היווצרות "קוצים" או "אֵגֶלים" לצורך החלת גז אדיש או לקרר את הראש באמצעות אוויר דחוס.

פרמטרי התהליך החשובים ביותר הם המהירות ולחץ המגע. כתוצאה מכך, נקבע קצב הזנת התנודה עבור חומר נתון של חומר העבודה. ניתן להשתמש באקדחי ריתוך נקודות מודרניים באמצעות בקרת מיקום או בקרת כוח או באמצעות בקרת תזוזה של כוח מתוכנתת ספציפית למוצר. לעיתים קרובות, משתמשים בבקרת מיקום עד להגעה לתזוזה מסוימת, ולאחר מכן מערכת הבקרה עוברת לבקרת כוח במהלך זמן ההשהיה. גם במהלך זמן ההשהיה הנשלט על ידי כוח, ניתן לציין ערכי מיקום מסוימים, שאין לחרוג מהם.

## אקדח לריתוך נקודות בחיכוך וערבוב
ממוזער|שמאל|220px|אקדח ריתוך נקודתי בחיכוך מבית Stirtec המחובר למסגרת המכונה
ריתוך נקודות בחיכוך וערבוב מבוצע באמצעות אקדח ריתוך נקודות, המותקן על קונסולה, מחובר לרובוט מפרק או מופעל ידנית באמצעות מאזן לרכיב.

## יתרונות התהליך
ריתוך נקודות בחיכוך וערבוב מאופיין במספר יתרונות תהליכיים. כל נזק לחומר הנגרם מחום קיצוני, כמו אלו הנוצרים בריתוך בקרן לייזר או ריתוך בקשת חשמלית, לא יתרחש. בפרט, במקרה של סגסוגות אלומיניום שעברו הזדקנות מלאכותית, החוזק בתפר הריתוך ובאזור המושפע מחום גבוה בהרבה מאשר בשיטות ריתוך קונבנציונליות.

## שימוש תעשייתי
לריתוכי נקודות בחיכוך וערבוב יש חוזק גבוה, ולכן הם מתאימים אפילו לחלקים הנתונים להשפעת עומסים סטטיים ודינמיים גבוהים במיוחד. בנוסף לבניית רכב ורכבות, תעשיית התעופה והחלל מפתחת את התהליך, למשל, לריתוך דלתות תא טייס למסוקים. בזכות ריתוכי נקודות בחיכוך וערבוב ניתן לרתך אלומיניום ונחושת בתעשיית החשמל. יישומים נוספים הם בייצור חזות ורהיטים, שם קלט החום הנמוך, במיוחד ביריעות מצופות באלקטרוליזה, מוביל לתכונות אופטיות מצוינות.

## קישורים חיצוניים

## הערות שוליים

נקודות בחיכוך וערבוב
קרלייל יונייטד

**קרלייל יונייטד** (באנגלית: **Carlisle United**) הוא מועדון כדורגל אנגלי הפועל בעיר קרלייל החל מתחילת המאה ה-20. קבוצת המועדון שיחקה עונה בודדת בפוטבול ליג בתקופה שהיא הייתה הליגה הבכירה בכדורגל האנגלי.

## היסטוריה
מועדון "קרלייל יונייטד" הוקם בשנת 1904 והחל לשחק בליגות אזוריות. בשנת 1928 הוא נכלל בין הקבוצות שמשחקות בפוטבול ליג. במשך 30 שנים הוא שיחק בליגה השלישית בחשיבותה. הוא סיים עונת 1964/65 במקום הראשון וקודם לליגה השנייה. בסיום עונת 1973/74 הוא הבטיח עליה לליגה הבכירה. הוא שיחק בליגה הבכירה רק עונה בודדת וירד בחזרה לליגה השנייה. בשנת 1987 הוא ירד לליגה רביעית.

מאז קבוצת המועדון נדדה בין הליגות ובעונת 2024/25 היא משחקת בנשיונל ליג שזה הליגה החמישית בחשיבותה.

לקבוצה היו הצלחות בתחרות "פרס הפוטבול ליג" שמנוהלת בשיטת גביע. הקבוצה ניצחה בשנים 1996/97 ו-2010/11. כמו כן היא הפסידה בגמר 4 פעמים.

בתחרות "גביע ה-FA" הקבוצה הגיעה לרבע הגמר בעונת 1974/75.

דין פורמן הוא מלך השערים של הקבוצה עם 58 שערים.

## קישורים חיצוניים

* 

קטגוריה:קבוצות כדורגל אנגליות
קטגוריה:קבוצות כדורגל שהוקמו ב-1904
קטגוריה:קאמבריה
טיה ג'ונס

**טיה ג'ונס** (באנגלית: **Tia Jones**; נולדה ב-8 בספטמבר 2000) היא אתלטית אמריקאית, בעלת התוצאה השלישית בטיבה בכל הזמנים, בריצת 100 מטר משוכות.

## ביוגרפיה
### 2016
באליפות ארצות הברית לנערות שנערכה בשנת 2016 היא זכתה במדליית זהב בריצת 100 מטר משוכות בהשוואת שיא העולם שנקבע על ידי אליוסקה לופס מקובה בשנת 1987 בתוצאה של 12.84 שניות.

באליפות העולם עד גיל 20 שנערכה בבידגושץ', פולין ביולי אותה שנה היא זכתה בשתי מדליות, זהב וארד. מדליית זהב בריצת שליחות ביחד עם טיילור בנט, קיילור הריס וקנדיס היל בתוצאה של 43.69 שניות ומדליית ארד בריצת 100 מטר משוכות בתוצאה של 12.89 שניות.

### 2018
#### אלופת עולם לנערות עד גיל 20
באליפות העולם עד גיל 20 שנערכה בטמפרה, פינלנד ביולי 2018 היא זכתה במדליית זהב בריצת 100 מטר משוכות בתוצאה של 13.01 שניות, לפני בריטני אנדרסון מג'מייקה (13.01 שניות).

### 2025
בתחרות שנערכה במיראמאר, פלורידה ב-2 במאי 2025 קבעה בריצת 100 מטר משוכות שיא אישי חדש של 12.19 שניות, התוצאה השלישית בטיבה בכל הזמנים, אחרי מסאי ראסל מארצות הברית שקבעה שיא לאומי חדש של 12.17 שניות, התוצאה השנייה בטיבה בכל הזמנים. הריצה נערכה ברוח גבית של +2.0 מטר/שנייה.

## שיאים אישיים
### אצטדיון
* ריצת 100 מטר משוכות: 12.19 שניות (2025)

## קישורים חיצוניים

קטגוריה:רצות משוכות אמריקאיות
קטגוריה:אמריקאיות שנולדו ב-2000
קטגוריה:אמריקאים שנולדו ב-2000
המלכה ויקטוריה כאשר הייתה נסיכה

**המלכה ויקטוריה כאשר הייתה נסיכה בסביבות 1866–1870** (באנגלית: **Queen Victoria (when Princess, c.1866–70**)) הוא ציור שמן על בד, עותק של דיוקן קודם של ויקטוריה, מאת ג'ורג' הייטר, שנעשה לפי בקשתה של המלכה ויקטוריה בשנות ה־60 של המאה ה־19. מידות היצירה הן 215.3 ס"מ גובה, 145.2 ס"מ רוחב ו־2.5 ס"מ עומק. היצירה שמורה באוסף המלכותי תחת מספר הקטלוג RCIN 404118.

## תיאור טכני
היצירה נוצרה בין השנים 1870–1866 והיא מהווה העתק של ציור מוקדם יותר של ג'ורג' הייטר משנת 1833, שנעשה עבור לאופולד הראשון, מלך הבלגים. לפי תיעוד מכתב ששלחה המלכה ויקטוריה למלך לאופולד הראשון, בנובמבר 1865 - ימים ספורים לפני מותו - היא ביקשה ממנו רשות ליצור העתק של הדיוקן המקורי, שהיה בבריסל. לדבריה, "אני חושבת שראוי שיהיה כאן עותק של הציור ההוא".

## תיאור היצירה
[200px|ממוזער|שמאל|הדיוקן שצויר על ידי הייטר. [האוסף המלכותי]]
בדיוקן מופיעה הנסיכה ויקטוריה לבושה בשמלת ערב, כשהיא אוחזת ורד, לצד שולחן שעליו מונחים ספרים וגלובוס. לרגליה נראה כלב מסוג ספניאל, ככל הנראה דאש . לפי כתובת המצבה של דאש, שנפטר לאחר מכן, נכתב: "נאמנותו הייתה חסרת אנוכיות, עליזותו חסרת זדון, מסירותו נטולת מרמה. קורא, אם תחפוץ שיאהבו אותך בחייך ויתגעגעו אליך לאחר מותך - למד ממעלליו של דאש".

## הקשר היסטורי
הציור ניתן למלכה ויקטוריה על ידי לאופולד השני, מלך הבלגים, והוא נרשם באוסף הארמון המלכותי באגף הנסיכות (Princesses' Corridor, כיום Principal Corridor) בארמון בקינגהאם בשנת 1868.

## הערות שוליים

קטגוריה:ציורים באוסף המלכותי של הממלכה המאוחדת
קטגוריה:דיוקנאות של משפחת המלוכה הבריטית
קטגוריה:דיוקנאות נשים
קטגוריה:כלבים באמנות
קטגוריה:כלבים מפורסמים
קטגוריה:ציורים מהמאה ה-19
קטגוריה:ציורי שמן
מסעו של יעקב

**מסעו של יעקב** הוא ציור שמן על בד מאת אנדראה די ליונה, שתוארך לתקופה שבין 1635 ל־1665. היצירה מוצגת מוזיאון הפראדו והיא אחת מיצירות הנוף המצליחות ביותר של ליונה הכוללות דמויות.

## תיאור טכני
הציור נוצר בין השנים 1635–1665, בטכניקת שמן על בד. הוא יוחס בעבר לצייר ג'ובאני בנדטו קסטיליונה (הקרוי גם איל גרקֶטו), אך כיום נזקף לזכותו של אנדראה די ליונה, שפעל בנאפולי באמצע המאה ה־17. היצירה מתוארת כחלק מרשימת יצירותיו של ליונה שניכרת בהן השפעתו של קסטיליונה, בייחוד בנושאים פסטורליים מהתנ"ך.

## תיאור היצירה
הסצנה מתארת ככל הנראה את הסיפור המקראי המופיע בספר בראשית ל"א, פסוקים 25–31, בו לבן משיג את יעקב בהר גלעד ומטיח בו דברי תוכחה על שברח עם בנותיו רחל ולאה ועדריו. לבן מופיע בצד ימין, מזוקן ובמחווה תוססת שממחישה את דבריו מהפסוק: "יֶשׁ לְאֵל יָדִי לַעֲשׂוֹת עִמָּכֶם רָע". בצד שמאל נראים יעקב על סוסו, רחל המחזיקה את בנה יוסף בזרועותיה, כשלראשו זר עלים ופרחים, ולאה ניצבת בגבה לצופה ועוטה צעיף כחול. ברקע נראים הגמלים של שיירת יעקב. הציור מתאפיין באור רך ועדין, בעלי עצים וגדעים צבועים בגווני אוכרה, אפור וירוק בהיר, בניגוד לצבעים הרוויים של הדמויות - בהם שמלתה הכתמתמה של רחל, המדגישה את גוני עורה ואת פני בנה, לצד גוני כחול נוספים בדמויות המרכזיות.

## הקשר היסטורי
הציור משתייך למסורת ייצוגית רחבה של תיאורי מסעות האבות, שהחלה באמנים כמו יאקופו ולאנדרו באסאנו והמשיכה בציירים כמו סיניבלדו סקורצה, יאן רוס וג'ובאני בנדטו קסטיליונה, שתואר בכתבי יד עתיקים כ"מי שצייר לעיתים קרובות את מסעו של יעקב". ציורים פסטורליים בעלי נושאים מקראיים אפשרו לאמנים להציג קבוצות גדולות של דמויות, בעלי חיים וחפצים בתנועה. קסטיליונה וליונה העניקו למסורת זו אופי לירי ונשגב יותר, בין השאר על ידי הדגשת מרחבי הנוף בהשראת ניקולא פוסן וקלוד לורן.

## השוואה ליצירות אחרות
יצירה זו שותפה למוטיבים ודמויות עם ציור חתום של קסטיליונה משנת 1633 הנמצא כיום באוסף פרטי בניו יורק. ציור זה, בתורו, מתקשר ליצירה חתומה בידי ליונה במוזיאון לתולדות האמנות בווינה, ואף נקשר ליצירה נוספת בדרזדן בעלת קומפוזיציה דומה עם שינויים מסוימים.

## רישום מקדים
הציור מוזכר ברשימת המלאי של ארמון האלקזר במדריד בשנת 1666, לאחר מות פליפה הרביעי, ולכן לא נוצר מאוחר ממועד זה. סביר כי הוא שייך לתקופה שבין 1635 לשנות ה־60 של המאה ה־17, תקופה שבה ניכרת במיוחד השפעתו של קסטיליונה על ליונה.

## הערות שוליים

קטגוריה:יעקב בציורים
קטגוריה:ציורי התנ"ך
קטגוריה:ציורי שמן
קטגוריה:ציורים מהמאה ה-17
קטגוריה:סוסים באמנות
קטגוריה:כלבים באמנות
קטגוריה:עצים בציורים
קטגוריה:יוסף בציורים
ריתוך בחיכוך וערבוב

ממוזער|שמאל|220px|שני חלקי מתכת נפרדים המחוברים יחד על ידי ראש מכונת הריתוך
ממוזער|שמאל|220px|התקדמות הראש דרך החיבור, תוך הצגת אזור הריתוך והאזור המושפע מה"כתפיים"
**ריתוך בחיכוך וערבוב** הוא תהליך חיבור במצב מוצק המשתמש בראש ריתוך שאינו מתכלה כדי לחבר שתי מתכות הפונות זו לזו מבלי להתיך אותן. ראש הריתוך מסתובב ויוצר חיכוך בינו לבין מתכות העבודה. עקב כך נוצר חום שגורם להתפתחות אזור מרוכך במתכות. בזמן שראש הריתוך נע לאורך קו החיבור, הוא מערבב מכנית את שני חלקי המתכת, ומחשל את המתכות החמות והמרוככות על ידי הלחץ המכני, המופעל על ידי הראש, בדומה לחיבור חימר או בצק. תהליך ריתוך זה מיושם בעיקר על אלומיניום מחושל או אקסטרודי ובמיוחד עבור מבנים הזקוקים לחוזק ריתוך גבוה מאוד. ריתוך בחיכוך וערבוב מסוגל לחבר סגסוגות אלומיניום, סגסוגות נחושת, סגסוגות טיטניום, פלדה עדינה, פלדת אל-חלד וסגסוגות מגנזיום. בעשור השני של המאה ה-21, הוא שימש בהצלחה בריתוך פולימרים. בנוסף באותו עשור, הוכח גם חיבור של מתכות שונות, כגון אלומיניום לסגסוגות מגנזיום על ידי תהליך הריתוך בחיכוך וערבוב. ניתן למצוא יישום של ריתוך בחיכוך וערבוב בבניית ספינות  מודרניות, רכבות ותעופה וחלל.

בשנת 1967 נרשם תהליך הריתוך בחיכוך וערבוב כפטנט בברית המועצות על ידי יו. קלימנקו, אך הוא לא פותח לטכנולוגיה מסחרית באותה תקופה. בשנת 1991 הוא הוכח ניסיונית והוכנס למסחר במכון הריתוך  בבריטניה. למכון הריתוך היו פטנטים על התהליך, הראשון היה התיאורי ביותר.

## קישורים חיצוניים

## הערות שוליים

חיכוך וערבוב
גלה דואה

**גלה מאהו לואי דואה** (בצרפתית: **Guéla Maho Lewis Doué**; נולד ב-17 באוקטובר 2002 באנז'ה שבצרפת) הוא כדורגלן איבוארי-צרפתי המשחק בעמדת המגן הימני בקבוצת שטרסבורג הצרפתית מליגת העל הצרפתית ובנבחרת חוף השנהב. גלה הוא אחיו הגדול של הכדורגלן דזירה דואה.

## ביוגרפיה
דואה נולד באנז'ה שבצרפת לאב איבוארי ולאם צרפתייה. הוא מחזיק באזרחות צרפתית ובאזרחות איבוארית. אחיו דזירה דואה ובני דודיו יאן גבוהו  ומארק-אוליבייה דואה  גם הם כדורגלנים מקצוענים.

## קריירת מועדונים
דואה גדל במחלקת הנוער של סטאד רן, ובעונת  החל לשחק בקבוצת המילואים של המועדון. ב-18 בנובמבר 2021 חתם על חוזה מקצועני ראשון במועדון. ב-17 בינואר 2023 האריך את חוזהו במועדון עד לשנת 2025, וב-1 בפברואר ערך את הופעת הבכורה שלו בקבוצה הראשונה של המועדון, כשהחליף את אחיו דזירה בדקה ה-83 בניצחון 0–3 על שטרסבורג במסגרת המחזור ה-21 בליגת העל הצרפתית לעונת 2022/2023. בסך הכל ערך 26 הופעות ליגה במדי המועדון.

ב-26 ביולי 2024 חתם על חוזה לחמש שנים בשטרסבורג מליגת העל הצרפתית.

## קריירה בין-לאומית
בחודש מרץ 2023 החל דואה לשחק נבחרת חוף השנהב עד גיל 23. ב-23 במרץ 2024 ערך את הופעת הבכורה שלו בנבחרת חוף השנהב, בתיקו 2-2 נגד נבחרת בנין במשחק ידידות. ב-26 במרץ הבקיע את שער הבכורה שלו בנבחרת, בניצחון 1–2 על נבחרת אורוגוואי במשחק ידידות.

## קישורים חיצוניים

## הערות שוליים

קטגוריה:כדורגלנים מחוף השנהב
קטגוריה:מגני כדורגל מחוף השנהב
קטגוריה:כדורגלנים צרפתים
קטגוריה:מגני כדורגל צרפתים
קטגוריה:כדורגלני סטאד רן
קטגוריה:כדורגלני שטרסבורג
קטגוריה:כדורגלני נבחרת חוף השנהב
קטגוריה:כדורגלני גביע אפריקה לאומות 2025
קטגוריה:איבוארים שנולדו ב-2002
קטגוריה:צרפתים שנולדו ב-2002
ריתוך בחיכוך

**ריתוך בחיכוך** הוא תהליך ריתוך במצב מוצק המייצר חום באמצעות חיכוך מכני בין מתכות העבודה על ידי תנועה יחסית זה לזה. התהליך מבוצע בתוספת כוח צידי, הנקרא "מעוות", כדי להזיז ולהתיך את החומרים באופן פלסטי. ריתוך בחיכוך היא טכניקת ריתוך במצב מוצק הדומה לריתוך בחישול. ריתוך בחיכוך מבוצע על מתכות ותרמופלסטיים במגוון רחב של יישומים בתחום התעופה והרכב ומהווה כתחליף לתהליך ריתוך בהיתוך.

## היסטוריה
ממוזער|שמאל|220px|תמונה היסטורית של מכונה דו-צירית לריתוך בחיכוך סיבובי
ריתוך בחיכוך על שלל גרסאותיו מתוארך לתחילת המאה ה-20, כאשר ריתוך בחיכוך סיבובי (RFW) הוא הוותיק ביותר מביניהם. בשנת 1924 רשם וו. ריכטר (W. Richter) פטנט על שיטת ריתוך החיכוך הליניארי (LFW) באנגליה וב-1929 ברפובליקת ויימאר. תיאור התהליך היה מעורפל ובשנת 1924 רשם ה. קלופסטוק (H. Klopstock) פטנט על התהליך בברית המועצות. בשנת 1956 נערכו בברית המועצות התיאור והניסויים הראשונים הקשורים לריתוך בחיכוך סיבובי, כאשר מכונאי בשם א. א. צ'ודיקוב (A. I. Chudikov) ערך מחקרים מדעיים והציע את השימוש בשיטת הריתוך כתהליך מסחרי. בשנת 1960 הוצג התהליך לארצות הברית. החברות האמריקאיות קטרפילר, רוקוול אינטרנשיונל ו-American Manufacturing Foundry פיתחו כולן מכונות לתהליך. פטנטים הונפקו גם ברחבי אירופה וברית המועצות. בשנת 1961 בוצעו באנגליה המחקרים הראשונים של ריתוך בחיכוך על ידי מכון הריתוך.

בשנת 1962 פיתחו קטרפילר ו-Manufacturing Technology Inc. (MTI) תהליך אינרציה בארצות הברית. בשנת 1966 השיקו באירופה חברות KUKA AG  ו-Thompson ריתוך בחיכוך סיבובי ליישומים תעשייתיים, פיתחו תהליך הנעה ישירה, ובשנת 1974, בנו את מכונת הציר הכפול rRS6 עבור סרני משאיות כבדות. באמצע שנות ה-60 של המאה העשרים הומצאה שיטה נוספת בברית המועצות על ידי יו. קלימנקו, נרשמה כפטנט בשנת 1967, הוכחה ניסיונית ופותחה לטכנולוגיה מסחרית במכון הריתוך (TWI) בבריטניה ונרשמה שוב כפטנט בשנת 1991: תהליך ריתוך בחיכוך (FSW), הוא תהליך חיבור במצב מוצק המשתמש בראש ריתוך שאינו מתכלה כדי לחבר שתי מתכות עבודה הפונות זו לזו מבלי להתיך אותן.

שינוי משופר של טכניקת ריתוך בחיכוך סטנדרטית הוא ריתוך בחיכוך בכוח נמוך, טכנולוגיה היברידית שפותחה על ידי EWI ו-MTI, אשר "משתמשת במקור אנרגיה חיצוני כדי להעלות את טמפרטורת הממשק של שני החלקים המחוברים, ובכך מפחיתה את כוחות התהליך הנדרשים ליצירת ריתוך במצב מוצק בהשוואה לריתוך בחיכוך מסורתי". התהליך חל הן על ריתוך בחיכוך ליניארי והן על ריתוך בחיכוך סיבובי.

## קישורים חיצוניים

## הערות שוליים

חיכוך